PREDBEŽNÁ INFORMÁCIA 
 
(podľa zákona č. 400/2015 Z. z. o tvorbe právnych predpisov 
a o Zbierke zákonov Slovenskej republiky a o zmene a doplnení niektorých zákonov) 
  
1. Pripravovaný právny predpis: 
 
Návrh vyhlášky Ministerstva zdravotníctva Slovenskej republiky, ktorou sa mení a dopĺňa vyhláška Ministerstva zdravotníctva Slovenskej republiky č. 229/2011 Z. z. o postupe pri posudzovaní zdravotnej a psychickej spôsobilosti na držanie alebo nosenie strelných zbraní a streliva a o náležitostiach lekárskeho a psychologického posudku v znení neskorších predpisov
 
2. Základné ciele právnej úpravy: 
 
Cieľom návrhu vyhlášky je v súvislosti so zmenou zákonnej právnej sprecizovanie postupu pri posudzovaní zdravotnej spôsobilosti a psychickej spôsobilosti na držanie alebo nosenie strelných zbraní a streliva podľa jednotlivých skupín zbrojných preukazov pre každú skupinu samostatne a vyznačenie výsledku posúdenia a zodpovedajúca úprava príslušných príloh vyhlášky. 

3. Zhodnotenie súčasného stavu: 
 
Súčasná právna úprava neumožňuje samostatne posudzovať zdravotnú spôsobilosť a psychickú spôsobilosť žiadateľa o vydanie zbrojného preukazu podľa jednotlivých skupín zbrojného preukazu, ale len vo vzťahu ku všetkým skupinám zbrojného preukazu. Táto skutočnosť v aplikačnej praxi spôsobuje problémy najmä osobám s určitými zdravotnými obmedzeniami, napríklad prístupe k účasti na športových podujatiach. Navrhovaná právna úprava umožní posudzovanie spôsobilosti podľa jednotlivých skupín zbrojného preukazu s ohľadom na absolútne a podmienečné kontraindikácie a odstráni uvedené aplikačné problémy.  

4. Spôsob zapojenia verejnosti do prípravy právneho predpisu: 
 
Verejnosť sa môže zapojiť do prípravy právneho predpisu formou zasielania podnetov a návrhov v súlade so základnými cieľmi podľa bodu 2. 
 	
Kontaktné údaje: 
Ministerstvo zdravotníctva Slovenskej republiky
Limbová 2, 837 52  Bratislava  
Slovenská republika 
email: barbora.maliarova@health.gov.sk; daniela.ondrckova@health.gov.sk 
 
5. Predpokladaný termín začatia pripomienkového konania: 

august 2026

